ЦIакъ ракI бакъван рукIана киналго росуцоял, амма рукIана гьесда гIайиб гьабулелги эбел-инсухъ гIенеккизе лъачIин саламатав чиясдаян, гIайиб гьабулеб букIана гьесул эбел-инсудаги цIакъ хъачIго тIовитIанин рагъде унев василан. Дагьалго минутал гьес Бекьилъ имгIаласдаги ран руго, амма гьес кигIан гьараниги сордо базе чIечIого бакътIерхьуда нухде вахъун вуго. Рокъове тIадвуссун хадуб гьес бицунаан – доб ГIашилтIе гьабураб сапаралдаса хадуб, Муиде букIараб рокьул хабар хутIанин, бухIи тIагIанин – гьал кучIдулги гIемерисел гIолохъабаз гьарун, гьезие рокъоре ритIизе хвъарал ругин – гьел киналго Муиде сверизариги мунагь кколин…